Псалъащхьэхэр

**I.** Хэзыгъэгъуазэ.

**II.** Iыхьэ нэхъыщхьэ. Адыгэбзэ урокхэм къыщызгъэсэбэп lэмалхэр.

1.Къэпщытэжыныгъэр урокхэм зэрыщезгъэкlуэкlыр.

2. Унэ лэжьыгъэм и къэпщытэныгъэр.

3. Темэщlэр етыным си бгъэдыхьэкlэхэр.

4. Яджар зэрыгъэубыдын папщlэ си lуэху еплъыкlэхэр.

5. Рефлексиер къызэрызэзгъэпэщыр.

6. Унэ лэжьыгъэр зэретыпхъэу къызэрысщыхъур.

7. Кlэух псалъэ.

8. Литературэ

Пэублэ псалъэ

Адыгэ псалъэжь дэтхэнэми купщlэшхуэ хэлъщ, куэдым ухуегъасэ, куэдым урегъэгупсыс. «Дунейр шэрхъщи мэкlэрахъуэ». Пэж дыдэу шэрхъыу дунейр щытщ икlи мэкlэрахъуэ. Абы тет цlыхуращи, и дуней еплъыкlэм, тетыкlэм, щытыкlэм, махуэ къэс жыхуаlэм хуэдэу, зехъуэж, зеужь, цlыхур къэзыухъуреихь псоми зэхъуэкlыныгъэшхуэхэр ягъуэт. Къапщтэмэ, пщэдей къэхъуну дыдэр зыми тщlэр-къым. Ауэ нобэ едгъаджэ сабийхэр, сыт хуэдиз зэхъуэкlыныгъэхэр къэмыхъуами, хэпсэухьынущ а дунейм. Ауэ дауэ?! Дэ егъэджакlуэхэм ди къалэн нэхъыщхьэу къызолъытэ, ахэр а зэманым къыщыхъу псоми хэпсэуфыхьыным хуэдгъэхьэзыры-ныр, сыт хуэдэ lуэхуми акъыл яlэу бгъэдыхьэфу, къэхъукъащlэхэр зэралъытрэ тэ-мэмыр къыхахыфу, щlэныгъэ куу зыlэрыгъэхьэн зэрыхуейр хьэкъыу япхыкlарэ а зыlэрагъэхьа щlэныгъэм езыр - езыру зрагъэужьыфу едгъэсэныр. Иджыпсту егъэ-джэныгъэмкlэ къэрал стандартыщlэм къызэригъэувымкlэ, сабийм щlэныгъэ хьэ-зырыр бгъэдумылъхьэу езым еджэныгъэм хуигъуэта есэныгъэхэр къигъэсэбэпурэ щытыкlэ хэха иlэу илэжь лэжьыгъэм къыхихыу зыlэригъэхьэнырщ. Ар жыпlэ щхьэкlэ, сабийм а къэлъыхъуэныгъэхэм и щlэныгъэр къыхэкlауэ щытын папщlэ, егъэджакlуэм а къэлъыхъуэныгъэхэр къызэригъэпэщын хуейщ, сабийм и лэжьы-гъэр зэкlэлъыгъэкlуэн, щlэныгъэ зэрызэрагъэгъуэт lэмалхэм зегъэужьын хуейщ. Ар нобэкlэ егъэджакlуэхэм ди къалэн нэхъыщхьэу щытыпхъэщ.

Сэ мы лэжьыгъэм щlэздзэн и пэ сегупсысащ, сыт мы лэжьыгъэмкlэ си мурадыр, щlэстхыр сыт, зыхуэстхыр хэт? Хэт хуэныкъуэнкlэ хъунур, сыткlэ сэбэп хъуфыну? Пэжщ, бзэм щlэныгъэлl куэд елэжьащ, иджыри йолэжь, зэхъуэкlыныгъэхэр халъхьэ, нэхъыфl зэращlыным, зэрырагъэфlэкlуэным иужь итщ. Сэ сыкъапщтэмэ, сигу ирохь, зэрыхъукlэ, предмет зэмылlэужьыгъуэхэм адыгэбзэкlэ фlэщыгъэцlэ-хэр зэрыратыр. Къуалэбзухэм, псэущхьэхэм, хьэкlэкхъуэкlэхэм, псыхэм, цlыхум и lэпкълъэпкъым, щыгъынхэм, вакъэхэм, унэ хьэпшыпхэм, хьэкъущыкъухэм, дэр-бзэр lэмэпсымэхэм, хадэхэкlхэм, бдзэжьейхэм, хьэпщхупщхэм, удзхэм, хьэцэпэцэ-хэм, жыгхэм, чыцэхэм, н.къ. я фlэщыгъэцlэхэм дылъыхъуэу, дымыгъуэту гугъу дыдехьу щытамэ, иджы псалъалъэхэр щыlэщ, ар егъэджакlуэм и дэlэпыкъуэгъу-шхуэщ. Кlэщlу жыпlэмэ, бзэр лэжьэнущ, бгъэлажьэмэ. Щыбгъэлъ хъунукъым, уигу къыщыкlыж узэlэбэкlыжу къэпщтэжу. Мы гупсысэхэм сэ сыхуашащ мыпхуэдэ мурадхэр зыхуэзгъэувыжмэ, тэмэму:

-Адыгэбзэр лъэпкъ-щэнхабзэ фIыгъуэу зэрыщытыр зыхезгъэщIэн;

-Бзэм сыхуеджащ, си лэжьыгъэщ, lэщlагъэ схуэхъуащи сролажьэ, жимыlэу, гукlэ-псэкlэ зыхищlэу фlэгъэщlэну, дихьэхыу бзэр егъэджыным егъэджакlуэ щlалэхэм гулъытэ хэха хуезгъэщIын;

- Еджакlуэм и мызакъуэу, езы егъэджакlуэми и лэжьыгъэр къипщытэжыфу, оцен-кэ зыхуигъэувыжыфу, къехъулlэмрэ къемыхъулlэмрэ зэхигъэкlрэ зэригъэзэхуэжу щытыным къыхуезджэн;

- Бзэм и къалэн нэхъыщхьэр еджакlуэхэм ящIэн, цIыхухэр зэрызэгурыIуэ Iэмалу зэрыщытыр, бзэмрэ лъэпкъ щэнхабзэмрэ зэрызэпыщIа, анэдэлъхубзэм цIыху гъащIэмрэ обществэмрэ щаIэ мыхьэнэр ящIэн;

- Бзэм и къэгъэсэбэпыкIэ лIэужьыгъуэ псори яхузэфIэкIын: жьэрыIуатэу, тхыгъэ-кIэ къаIэрыхьэ информациехэр тэмэму зэхащIыкIын; еджэкIэ лIэужьыгъуэхэр къагъэсэбэпыфын;

- ЗэуIуу, зэдэууэ гупым щызэдэлэжьэфын, зы къалэн ягъэзащIэу, псалъэмакъхэм, уэршэрхэм хэтыфын; лъэпкъ щэнхабзэм и жыпхъэхэм тету бзэр гъэлэжьэн.

Мы мурадхэр гъэзэщlа хъун папщlэ, lэмал зэмылlэужьыгъуэхэр, бгъэдыхьэкlэ щхьэхуэхэр къэзгъэсэбэпкlэрэ еджакlуэ цlыкlухэм адыгэбзэр фlыуэ езгъэлъагъуну, абы и дахагъыр, и шэрыуагъыр псэкlэ зыхезгъэщlа нэужь, щlэныгъэ нэс естын папщlэ, си lуэхуеплъыкlэр, бгъэдыхьэкlэр фи пащхьэ ислъхьэну къалэн нэхъыщхьэу зыхуэзгъэувыжащ.

Ищхьэкlэ къызэрыхэзгъэщащи, сэ мы си лэжьыгъэм къыщызгъэлъэгъуэнущ адыгэбзэ урокхэм къыщызгъэсэбэп lэмалхэр, ауэ абы и пэ къихуэу сытепсэлъы-хьыну сыхуейщ адыгэбзэр къыщlыхэсхам и щхьэусыгъуэм. Зы lэм пыт lэпхъуамбэ-хэм уахэдэну зэрыгугъум ещхьыркъабзэу, гугъущ адыгэбзэмрэ адыгэ литературэ-мрэ уахэдэныр икlи тэмэмкъым. Дауэ мыхъуми, егъэджакlуэу сызэрылэжьа лъэхъэ-нэм къриубыдэу, гу зэрылъыстамкlэ, еджакlуэхэм адыгэбзэр нэхъ къохьэлъэкl, нэхъ гурыlуэгъуейуэ къащтэ.

Адыгэбзэр 5-9 классхэм щебгъэджыныр къалэн тыншкъым, сыт щхьэкlэ жыпlэмэ къалэм щыпсэу сабийхэм адыгэбзэкlэ псэлъэфу, гупсысэфу яхэтыр мащlэ

дыдэщ.

Уеблэмэ, ди жагъуэ зэрыхъущи, зыджыну хуэмейхэри къахокl, къызыхэкlыр адэ – анэхэрщ, сабийхэм сыт я лажьэ, абыхэм яжепlэр ящlэнущ. Апхуэдэ адэ- анэхэми щыуагъэ зэращlэр къазэрыгурызгъэlуэным сыхэтщ, абыкlэ дэlэпыкъуэгъу сыхъуу. Къызэдаlуи къызэмыдаlуи къахокl, ауэ мыдаlуэхэр зырызыххэщ.

Адыгэбзэр (къэбэрдей-шэрджэсыбзэр) 5-нэ классым щегъэджыным и къалэн нэхъыщхьэхэщ:

* Къабзэу псэлъэнымкlэ, тхэнымкlэ, гъэхуауэ къеджэнымкIэ яlэ зэфlэкlхэмрэ есэныгъэхэмрэ хэгъэхъуэныр;
* Псалъэм и къарур зыхащlэу, дэтхэнэ зы псалъэри къыхахыфрэ къагъэсэбэ-пыфу гъэсэныр;
* Иджырей бзэщlэныгъэм щыщу гурыlуэныгъэ 5-9-нэ классхэм ехьэлlахэр, абы ипэкlэ яджахэр куууэ егъэщlэныр;

Я логическэ гупсысэкlэм зегъэужьыныр:

* Бзэр къулеягъэ ину зэрыщытыр, ар лъэпкъым и псэу, и дунейуэ зэрыщытыр зыхегъэщlэныр;
* Цlыхугъэм, гущlэгъулыныгъэм хуэгъэсэн, нэгъуэщl лъэпкъ культурэхэм, динхэм шыlэныгъэрэ зыхэщlыкlрэ хуаlэу гъэсэныр;
* Иджыпсту щыlэ информационнэ къулеягъым хэплъэфу, зыхуейр хуэlэзэу къагъэсэбэпыфу егъэсэныр;
* зэхэщlыкl, цlыхугъэ лъагэ зиlэ, зи щхьэ пщlэ хуэзыщlыж, зи Хэкур фlыуэ зы-лъагъу, зи бзэр зыщlэ, абы пщlэ нэс хуэзыщl, ар зыхъумэжын цlыху гъэсэныр;
* бзэр цlыхухэр зэрызэрыщlэ, зэрызэгурыlуэ lэмалу зэрыщытыр къызыгурыlуэ, обществэм щызекlуэ хабзэхэр зэрызыхащlэ lэмалу зэрыщытыр зэхэзыщlыкl цlыху зэфlэгъэувэныр;
* еджакlуэхэм бзэм теухуауэ щlэныгъэ егъэгъуэтын, бзэр екlуу къагъэсэбэпы-ным хуэгъэсэн, бзэкlэ зэгурыlуэным, зэдэгъуэгурыкlуэным хуэгъэхьэзырын.

Япэ Iыхьэ

Дэтхэнэ урокри lуэхугъуищым тещlыхьауэ щытын хуейщ: щlэныгъэ еджакlуэхэм

егъэгъуэтын; гъэсэныгъэ егъэгъуэтын; я бзэм зегъэужьын. И пкъыр къапщтэмэ,

унэ лэжьыгъэр къэпщытэн, темэщlэр егъэджын; яджар зэрыгъэубыдын.

Къэтщтэнщ морфологиемрэ орфографиемрэ.

Мы бзэ щlэныгъэм щыщ lыхьэм и джыныр 5 – нэ классым къыщыщlедзэ мы темэхэмкlэ: «Морфологиекlэ зэджэр. Зи щхьэ хущыт псалъэ лъэпкъыгъуэхэмрэ кlэ-рыдзэнхэмрэ. Щыlэцlэм и мыхьэнэр» - жыхуиlэхэмкlэ.

Урокым и щытыкlэр (тип): темэщlэр етын.

I. Урокыр къызэзыгъэпэщ дакъикъэ.

СурэтхэмкIэ (смайликхэмкIэ) я гукъыдэжыр къагъэлъагъуэ (я гукъыдэжыр къэзыгъэлъагъуэ сурэт цlыкlухэр, езыхэм ящlыжауэ, бзэм теухуауэ усэ едзыгъуэ цlыкlу, езыхэм зэхалъхьэжауэ е зыщlыпlэ къраджыкlауэ), ауэ мыбы зыдебгъэхьэх хъунукъым, зэманыр зэгъэзэхуэн хуейщ.

Дэтхэнэ урокми сфlэфlщ адыгэбзэмкlэ тхылъыр къыщызгъэсэбэпын, тест лэжьы-гъэхэр езгъэкlуэкlын, доскам сэри сыщылэжьэн, цlыкlухэри щызгъэлэжьэн си жа-гъуэкъым.

Морфологием дынэсын и пэ дджащ псалъэ зэпхар, псалъэухар, псалъэухам и пкъыгъуэ нэхъыщхьэхэмрэ етlуанэхэмрэ. Бзэм и макъхэр. Пычыгъуэр, псалъэм ударенэ зэрытрагъэувэр. **Ы, ъ**-хэр макъзэпэщlэхыу къыщыкlуэр. Лексикэр. Псалъэ къэхъукlэр. Орфографиер. Псалъэпкъым и кlэм **й** щатхыр. Макъзешэ **э** къигъэлъа-гъуэу хьэрфзешэ **а** щатхыр. Кlэух – суффикс -**у//уэ** щатхыр. Префикс –**зы, -зэ** ща-тхыр. Зыр зым игъэбелджылыуэ къэкlуа (определительнэ) псалъэ зэпыщlахэр зэпы-ту щатхыр.

Мыхэр еджакlуэхэм lэмал имыlэу ящlапхъэщ. Ди жагъуэ зэрыхъущи, урысыбзэм ещхьу, зы темэр урок зыбжанэкlэ дджыну апхуэдэ лъэкlыныгъи зэмани дызэри-мыlэм къыхэкlкlэ, урок къэс зыгуэр къыщытпщытэжын хуей мэхъу. Апхуэдэ къэ-пщытэжыныгъэ урок къэс хызогъэхьэ, псалъэм папщlэ щыlэцlэм дыщыхыхьэну-кlэ, мыр пэщlэдзэ классхэм къыщацlыхуауэ щыщыткlэ, щыуагъэу къысщыхъур-къым зы щыlэцlэ­, щыlэцlитl зэрызэхэт макъкlэ зэпкъребгъэхым. Зэпкърыхыныгъэм щlадзэн и пэкlэ я хъуреягъыр къаплъыхьу ялъагъухэм я цlэхэр жаlэну лэжьыгъэ язот, иджыри хъуреягъыр къаплъыхькlэ ямылъагъу, ауэ зыхащlэ предметхэм я цlэхэр кърабжэкl, ауэрэ къэзылъэтыхь, къэзыпщыхь, унэ, мэз псэущхьэхэм я фlэ-щыгъэцlэхэри къраlуэ. Я къэпсэлъыкlэмрэ тхыкlэмрэ зэтемыхуэ зы псалъэ, пса-лъитl къыхызохыр, псалъэр зыщыщ псалъэ лъэпкъыгъуэр, жэуап зыхуэхъу упщlэр жызогъэlэри итlанэ еджакlуэ къыдэсшам доскам щызэпкърех, мыдрейхэм тетрадым иратхэ, щыуагъэ зэпкърызыхым хищlыхьмэ, и классэгъухэр доlэпыкъу, псалъэм папщlэ:

Жыгыуlу1 (жыгы – у'lу) [жыгуыlу] пцlащхъуэ –пцlа' – щхъуэ [пlцlащхъуэ]

м.- 6 [ж,ы,г,у,ы,lу] м. – 6 [пl,цl,а,щ,хъу,э]

м.з.- 2[ы,ы] м.з. – 2 [а,э]

м.д.- 4[ж,г,у, lу] м.д. – 4 [пl,цl,щ,хъу]

дэгу-1[lу] дэгу – 4 [пl,цl,щ,хъу]

жьгъ.-3[ж,г,у] хь. – 6 (п,цl,а,щ,хъу,э)

хь.-6(ж,ы,г,ы,у,lу) хь.з. – 2 (а,э)

хь.з.-3(ы,ы,у) хь.д. – 4 (п,цl,а,щ,хъу)

хь.д.-3(ж,г,lу)

Жыгыуlу – дятел. Зищlысымкlэ сыщlоупщlэ, ямыщlэмэ, яжызоlэ.

- Сыт хуэдэ сэбэпынагъ къихьрэ а къуалэбзум? Абыхэм жыгым кlэрыс хьэпlацlэхэр зэрашхыр, щlымахуэм деж щlыпlэ хуабэхэм зэрылъэтэжыр, къыщылъэтэжхэм деж унэ цlыкlу хуэщlын зэрыхуейм я гупсысэр хузошэ. Дыкъэзыухъуреихь дунейр зэ-рыдахэм, ар хъумэн зэрыхуейм дытопсэлъыхь. Щlыуэпсыр зымыхъумэхэр зэры- щыlэр, апхуэдэхэм къыкlыгъэхэм, жыгхэм цlыхум сэбэпынагъыу къыхуахьым гу-лъытэ хуегъэщlын зэрыхуейр, зэраныгъэ ящlэу плъагъумэ, яхуэдэн зэрыхуэмейр еджакlуэ цlыкlухэм къыжаlэр.

Зэи езмыгъэджауэ мы гъэм япэ класс адыгэбзэмрэ анэдэлъхубзэмкlэ езгъэджэну къызатащ. Зэреджэ «Азбукэ» тхылъым макъдэкlуашэ Iу lу –р къыщытцlыху напэ-кlуэцlым «жыгыуlу» псалъэр пычыгъуэкlэ зэпыудауэ итщ мыпхуэдэу: жы- гы – уlу. А цlыкlухэм ящlэ, псалъэм макъзешэ дапщэ хэтми, апхуэдиз пычыгъуэ ар зэрыхъур. Класс нэхъыщхьэм щlэсхэм яжыдоlэ, щытрадзэм зэрымыщlэкlэ яlэщlэ-кlа щыуагъэу. Сэ тэмэму сакъыхуеджа, къезгъэджа пэтми, унэ лэжьыгъэр къыщы-тпщытэжым, тхылъым зэритым хуэдэу къеджахэщ. Зэман кlэщlкlэ сыкlэрэхъуащ, яжесlэныр сымыщlэу, ауэ лъабжьэ дапщэ хэтми, сыщыщlэупщlэм, жэуап тэмэм къызатам си гур къызэригъэгъуэтыжащ. Икlи къезгъэпсэлъри езгъэдэlуэжащ пса-лъэм и къэпсэлъыкlэм, гуи лъатащ етlуанэ **ы**-р зэрымыlум. Цlыкlухэм яжесlащ **ы**-р **г**-мрэ **у**-мрэ я зэхуакум зэпэщlэзых къалэн игъэзащlэу зэрыдэтыр, пычыгъуэ къызэримыгъэхъур, макъзешэу зэрыщымытыр.

Иджыри макъхэм я къэхъукlэхэр къапщытэжын папщlэ, мыпхуэдэ псалъэзэблэдз-хэр, адыгэбзэ тхылъым зэрелэжьын тетрадым къисхауэ е сэ зэхэзгъэувэжауэ изо-гъэщlыж:

|  |  |
| --- | --- |
| т | |
| э | |
| м | |
| м |  | а | |
| а |  | а |  | къ |
| л | къ | ы |
| ф | з | щl |
| у | д | а | р | е | н | э |
| в |  | ш |
| и | э |
| т |

Мы зэпкърыхыныгъэ, къэпщытэжыныгъэ лэжьыгъэхэм еджакlуэхэм зыlэрагъэхьа щlэныгъэр зэрагъэубыду къызолъытэ. Щыlэцlэр къэтщlэжащ, бзэм и макъхэмрэ хьэрфхэмрэ къэтпщытэжащ.

Орфограммэхэр: (псалъэпкъым и кlэм **й** щатхыр) дуне…, кхъужье…къым, Къэбэрде…, шыбжи…щ, псыкъуи…, гъуэжькуи… (псалъэпкъыр ударенэ зытехуэ **е** е **и** – кlэ иухмэ, абыхэм я ужькlэ **й** зэратхыр къыжегъэlэн).

Мы тхыкlэ хабзэр къыупщытэж пэтми, еджакlуэхэм щыуагъэ хащlыхь. Мы къэ-пщытэжыныгъэм пэжырытхэм, щыуагъэншэу тхэным еджакlуэхэр хуегъасэ, зэ-тlэу мыхъуу, кlэщl-кlэщlурэ къыупщытжмэ, нэхъ я гум ираубыдэфынущ. Щыlэцlэм дыхэтыху, макъзешэ **э** къигъэлъагъуэу хьэрфзешэ **а** щатхыр тхыкlэ хабзэу къэтпщытэжащ: б…напцlэ, м…жьэдзэ, м...стэпэ, …бдж, …дэжынэ, б…лыджэ, къ…мыл, …рхъуанэ (ударенэ телъу псалъэкум къыщыкlуа **а** – р, ударенэр темы-лъыжу **э** – уэ къапсэлъ хъуами, хьэрфзешэ **а-**уэ зэратхыр, глаголым нэмыщlкlэ, еджакlуэ цlыкlухэм къыжызогъэlэ, ауэ къэппщытэ мыхъу, зи тхыкlэр гум иубыдэн хуей псалъэхэри зэрыщыlэр къызогъэщlэж, (псалъалъэ псалъэхэр –словарное слово)).

Определительнэ псалъэ зэпыщlахэр мы дерсым къыщумыпщытэжми хъуну къысщохъу, сыт щхьэкlэ жыпlэмэ «Определенэ зыщlыгъу щыlэцlэхэр падежкlэ зэхъуэкlа зэрыхъур» темэм ар къыщбгъэлъагъуэ хъунущ (джанэщlэ, джэдыл, къазыц, н.).

I. Унэ лэжьыгъэр къэпщытэжын. Лэжь. 281-р тхыгъэкlэ ягъэзэщlэн, §34-м ит пра-вилэхэр зрагъэщlэн, псалъэм и къэхъукlэм теухуа кластер ягъэхьэзырын хуейуэ унэ лэжьыгъэу яlащ.

1. Сабийхэм ящlащ мыпхуэдэ кластерхэр:

|  |  |  |  |  |
| --- | --- | --- | --- | --- |
| джэдэ-щ, хьэщlэ-щ  нэмысы-ншэ, щlэныгъэ-ншэ  адыга-гъэ, цlыху-гъэ, щlэны-гъэ, уса-кlуэ, ухуа-кlуэ,  кlуэ-ж, жыlэ-ххэн, н. | Псалъэпкъым суффикс къыпыувэкlэрэ |  | Псалъэпкъым префикс къыпыувэкlэрэ | дэ-жей, хэ-дзэн, те-лъхьэ, пэ-тlыс, хуэкlуэ, гъэ-лажьэ, гъэ-псэу, те-тхэн, щlэ-тхъэ, н. |
|  | | Псалъэ къэхъукlэхэр |  |  |
| щlэ-дэ-ж, къэ-кlуэ-ж, пэ-гъунэ-гъу, гъэ-сэны-гъэ, н. | Псалъэпкъым префикси суффикси къыпыувэкlэрэ |  | Псалъэпкъитl е нэхъыбэ зэхыхьэкlэрэ | лъакъуэ-ры-гъажэ, мафlэ-гу,  нэ-гъуджэ, мэкъу-мэш, псалъэ-уха, н. |

Кластерхэр хэт удз гъэгъауэ, хэти жыг, псей цlыкlуу ищlащ.

Псалъэ зэхъуэкlыкlэм и кластерыр мыпхуэдэу зэхагъэуващ:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Падежкlэ, бжыгъэкlэ, склоненэкlэ: | | | Щыlэ-цlэ |  | | Цlэ-  па-пщlэ-хэр | Падежкlэ, бжыгъэкlэ, склоненэкlэ: | |
| Па-деж-хэр | белджылы склоненэ | мыбелдж.  склоненэ | И.п.  Э.п.  П.п.  О.п. | сысейр, сэ  сысейм, сэ  сысеймкlэ, сэркlэ  сысейрауэ, сэрауэ |
| И.п.  Э.п.  П.п.  О.п. | тхылъыр  тхылъым  тхылъымкlэхылъырауэ | тхылъ  тхылъ  тхылъкlэ  тхылъу |
|  | | | | Псалъэ зэхъуэкlыкlэ | |  | | |
| Падежкlэ, бжыгъэкlэ, склоненэкlэ: | | | Плъы-фэцlэ | Глагол | | Бжы-гъэцlэ:  зэ-рабж,  зэры-зэ-  кlэ-лъы-кlуэ | Падежкlэ, бжыгъэкlэ, склоненэкlэ: | |
| Па-деж-хэр | белджылы склоненэ | мыбелдж.  склоненэ | Щхьэкlэ, бжыгъэкlэ, зэманкlэ | | Па-  деж-хэр | белдж. мыбелдж.  скл. скл. |
| И.п.  Э.п.  П.п.  О.п. | Сэ жаныр  Сэ жаным  Сэ жанымкlэ  Сэ жанырауэ | Сэ жан  Сэ жан  Сэ жанкlэ  Сэ жану | з. бж. | ку.бж | И.п.  Э.п.  П.п.  О.п.  И.п.  Э.п.  П.п.  О.п. | тlощlыр, тlощl тlощlым, тlощl  тlощlымкlэ,тlощlкlэ  тlощlырауэ, тlощlу  ещанэр, ещанэрей  ещанэм, ещанэрей  ещанэмкlэ, ещанэрейкlэ  ещанэрейрауэ, ещанэрейуэ |
|  | | | 1 щхьэ  2 щхьэ | соджэ | доджэ |
| уоджэ | фоджэ |
| 3 щхьэ | йоджэ | йоджэ (хэр) |
| ит зэм. | сокlуэ | |
| бл. зэм. | сыкlуащ | |
| къ. зэм. | сыкlуэнущ | |

И кум псалъэ зэхъуэкlыкlэ – иратхащ, и хъуреягъкlэ яджа, зыщыгъуазэ псалъэ лъэпкъыгъуэхэр къратхэкlащ, псалъэ лъэпкъыгъуэ къэсыхункlэ зэхъуэкlа зэрыхъу щlыкlэхэр иратхащ, псалъэм папщlэ: щыlэцlэ – (падежкlэ, бжыгъэкlэ, склоненэкlэ) И.п. – тхылъ, тхылъыр, тхылъхэр; Э.п. – тхылъ, тхылъым, тхылъхэм; П.п. – тхылъкlэ, тхылъымкlэ, тхылъхэмкlэ; О.п. – тхылъу, тхылъырауэ, тхылъхэрауэ; плъыфэцlэ (падежкlэ, бжыгъэкlэ, склоненэкlэ); цlэпапщlэхэр (падежкlэ, бжыгъэ-кlэ, склоненэкlэ) И.п. – сэ, дэ; Э.п. – сэ, дэ; П.п. – сэркlэ, дэркlэ; О.п. – сэрауэ, дэрауэ; глаголхэр (щхьэкlэ, бжыгъэкlэ, зэманкlэ) 1щхьэ – соджэ, доджэ; 2 щхьэ – уоджэ, фоджэ; 3щхьэ – йоджэ, йоджэхэр. Ит зэм. –йоджэ; бл. зэм. еджащ; къэкlу. зэм. – еджэнущ; бжыгъэцlэ (падежкl, бжыгъэкlэ, склоненэкlэ) – 1) зэрабж бжыгъэцlэ: зы, щы, тху пщыкlутху, щэщlрэ хырэ, щэ, мин, н; 2) зэрызэкlэлъыкlуэ бжыгъэцlэхэр: ещанэ, ебланэ, епщlанэрей, щэрэ етlощlанэ, н..

Кластерым ди нобэрей гъащlэм еджакlуэхэм дежкlэ мыхьэнэ пыухыкlа зиlэ lэ-малщ, сабийхэр дэзыхьэхщ. Мы lэмалым еджакlуэр ирегъасэ есэныгъэ зыlэригъэ-хьахэр къигъэсэбэпкlэрэ и щlэныгъэм хигъэхъуэным, зригъэужьыным, езыр – езыру lуэхум бгъэдыхьэфу, гупсысэфу, нэхъ тэмэму, пэжу къилъытэр къыхихыфу, имыщlэр е имыщlэжыр къигъуэтрэ зригъащlэу езыр-езыру лэжьэфыным.

2. Лэжь. 281-р зэрагъэзэщlар къэпщытэн. Лэжьыгъэм ещlапхъэхэр: скобкэхэм дэт псалъэхэр къыдэхын; псалъэ зэпыщlахэм я тхыкlэ хабзэр (правилэр) къыжаlэн. Дей (чыкlэ) – деичкlэ; зы (чыр) – зы чыр; зы (чыи) - зы чыи (мыбдеж еджакlуэхэм къыжегъэlэн хуейщ зи щхьэ хущымыт еигъэ цlэпапщlэхэу **си, ди, уи, фи, и, я, зи-**хэмикlи бжыгъэцlэ **зы** – м пыту ятх зы пычыгъуэ фlэкlа мыхъу, зи кlэр **ы-**кlэ иух псалъэр къыщапсэлъкlэ, **ы**-р пыхумэ; **ы**-р щхьэусыгъуэ гуэркlэ къызэтенауэ къапсэлъмэ, пыхауэ зэратхыр).

§34-м ит правилэхэр (псалъэ зэпыщlахэр зэпыту щатхыр, апхуэдэу тхыныр зэлъы-тар) еджакlуэ цlыкlухэм къыжегъэlэн, упщlэхэм жэуап къраткlэрэ. Правилэхэр щыжебгъэlэкlэ, еджакlуэхэм я бзэм зрегъэужь, псэлъэкlэ нэхъ ящlэ мэхъу, еджа-кlуэхэр гурыхуэ ещl. Зэдэlуа е зэджа текстхэр убгъуауи зэщlэкъузауи къаlуэтэжы-фу, пэжу, екlуу я гупсысэхэр къыжаlэфу ирегъасэ.

Зыщагъэпсэху дакъикъэ. (Усэр псоми зэдыжаlэурэ плlэ-тхуэ ягъэзащlэ).

Лъапэпцlийуэ дыувынщ,

Уафэм ди lэр хуэтшиинщ.

Мис апхуэдэу зэ добакъуэ,

Занщlэу ди пlэм доувэж.

Дыгъэм lэгу дэ дыхуеуэнщ,

Хуэму дэ дытlысыжынщ.

Унэ лэжьыгъэм и къэпщытэжыныгъэхэр зэмылlэужьыгъуэу ебгъэкlуэкl хъунущ. Тест лэжьыгъэ зэхэзгъэувэу абыкlэ къыщыспщытэжи къохъу.

Тест лэжьыгъэ.

1. Псалъэ зэпхам:

|  |
| --- |
|  |
|  |
|  |
|  |

гупсысэ пыухыкlа къеlуатэ.

предметым, лэжьыгъэм, абыхэм я щытыкlэм фlэщыгъэцlэщ.

зы lыхьэщ зэрыхъур.

lыхьитlу е нэхъыбэу зэхэтщ.

Псалъэухам и пкъыгъуэ нэхъыщхьэхэщ:

|  |
| --- |
|  |
|  |
|  |
|  |

подлежащэмрэ определенэмрэ.

сказуемэмрэ дополненэмрэ.

подлежащэмрэ сказуемэмрэ.

сказуемэмрэ обстоятельствэмрэ.

Определенэм и упщlэхэщ:

|  |
| --- |
|  |
|  |
|  |

хэт? хэткlэ? сыт? сыткlэ? сытымкlэ? сыту?

сыт хуэдэ? дэтхэнэ? дэтхэнэрей? хэт и?

дапщэщ? дэнэ деж? дауэ? сыт щхьэкlэ?

Жьуджалэр хъупlэхэмрэ мэкъупlэхэмрэ къыщокl.

|  |
| --- |
|  |
|  |
|  |
|  |

хуэзыгъэушщ.

зэраlуатэщ.

зэрыупщlэщ.

хэlэтыкlащ.

Бэдынокъуэ Лъэбыцэжьей кlэлъыщlэпхъуэри кlэлъэщlыхьащ.

|  |
| --- |
|  |
|  |
|  |
|  |

Зы пкъыгъуэ нэхъыщхьэ зыхэтщ.

Пкъыгъуэ нэхъыщхьитlри хэтщ.

Убгъуащ.

Мыубгъуащ.

Абы зэман нэхъыбэ текlуадэмэ, тхыгъэ лэжьыгъэр зэрагъэзэщlам срикlуэурэ соплъ, итlанэ упщlэхэм жэуап кърезгъэтурэ къыдопщытэж. Ауэ lэмал имыlэу унэ лэжьыгъэр зэрагъэзащlэм сытым дежи гулъытэ хэха хуэщlын хуейщ, абы еджа-кlуэхэр къызэщlекъуэ, игъэбэлэрыгъыркъым, зыlэрагъэхьа щlэныгъэри нэхъ зэ-щlэубыда мэхъу. Упщlэхэм жэуап къыщратым деж, еджакlуэхэм я бзэм зрегъэужь, гупсысэу, яlэ есэныгъэм нэхъ тэмэмыр къыхахыурэ я щlэныгъэми хагъахъуэ.

Карточкэхэри къыщызогъэсэбэп урокхэм, ахэр зэщхьэщокl, нэхъыфlу еджэхэм яйрэ нэхъ lейуэ еджэхэм яйрэ.

1. Аргъей \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Макъхэр | [ ] | |
| Макъзешэхэр | [ ] | |
| Макъ дэкlуашэхэр | дэгу | [ ] |
| жьгъыжьгъ | [ ] |

|  |  |
| --- | --- |
| Хьэрфхэр |  |
| Хьэрфзешэхэр |  |
| Хьэрф дэкlуашэхэр |  |

2.

|  |
| --- |
| Псалъэхэм макъзэпэщlэх ы, ъ – хэр здыдэтыпхъэм деж дэвгъэувэж. |
| Темыкl…у, къэсыж…у, къит…lакъым, l…умых, къ…умыщтэ, к…урорт, бжэмы-шх…у, хуэм…у, щlэс…lамэ, щlэщэщ…lамэ, кърат…lамэ.  В…уэрт, в…ирт, д…дзащ, д…защ, къэд…зэуащ, з…ирт, д…гъэжьэнущ, д…жащ, д…гъэжьащ. |

Карточкэхэмкlэ лажьэ еджакlуэ цlыкlухэр езыр-езыру лэжьэфу, гупсысэфу йосэ-хэр, ящlэмрэ ямыщlэмрэ къагуроlуэж, я щlэныгъэм, зэфlэкlым хэзыгъахъуэ lэмалщ.

II. Урокым и темэр: «Зи щхьэ хущыт псалъэ лъэпкъыгъуэхэмрэ кlэрыдзэнхэмрэ. Щыlэцlэр.»- щыжиlэкlэ, япэ дыдэу морфологием иджыр къыжегъэlэн хуейщ, итlанэ щыlэцlэм и гугъу пщlын и пэ, псалъэ лъэпкъыгъуэхэр къебгъэпщытэ хъунущ мы упщlэхэм жэуап къребгъэткlэрэ:

- Сыт хуэдэ псалъэ лъэпкъыгъуэхэр пэщlэдзэ классхэм вджа? (ящlэр кърегъэбжэ-кlын)

- Псалъэ лъэпкъыгъуэхэр дауэ зэрагуэшыр?

- Фэ дауэ къывгурыlуэрэ зи щхьэ хущыт псалъэ лъэпкъыгъуэ жыхуиlэр?

- Зи щхьэ хущымыт псалъэ лъэпкъыгъуэ сыт хуэдэхэр фщlэрэ?

Щыlэцlэм и мыхьэнэр щебгъэджкlэ бгъэдыхьэкlэ зыбжанэ къэбгъэсэбэп хъунущ, сабийм и нэкlэ илъагъур и гум нэхъ къонэр, интерактивнэ доскам деж къыщыгъэ-лъэгъуэн езы хьэпшыпхэр, я цlэхэр, жэуап зыхуэхъу упщlэхэр, урысыбзэм а пред-мет дыдэхэр жэуап зыхуэхъу упщlэхэр къыжегъэlэн, зэщхьэщыкlыныгъэ яlэхэм гу лъегъэтэн: (lэнэ, шыуан (lэнэ – м и лексическэ мыхьэнэхэр, лэгъуп-м синоним къыхуэхъу псалъэр къыжегъэlэн: стlол, ерыскъы; лэгъуп- шыуанышхуэ), мэкъу, гущэ, егъэджакlуэ, еджакlуэ, рабочэ, лэжьакlуэ, гуэгуш, адакъэ, джэд, джэджьей.

Щыlэцlэр ебгъэджыным нэгъуэщl бгъэдыхьэкlи къэбгъэсэбэп хъунущ, ебгъэдж темэм тещlыхьауэ. Псалъэухахэр зэпкъребгъэхыурэ дерсым и темэм епшалlэу, е адыгэбзэмкlэ учебникым ит хэзышэ лэжьыгъэр бгъэзащlэу, е адыгэ литературэм ит тхыгъэ гуэрым пычыгъуэ къыхэпхрэ щыlэцlэ хэтхэр къыхебгъэгъуатэу, н. Нэхъыщхьэр зэджэр къагурыlуэнырщ, абы теухуауэ щlэныгъэ нэс еджакlуэ цlыкlу-хэм зыlэрагъэхьэнырщ.

Къэбгъэсэбэп хъунущ Цагъуэ Н. и «Уэсыр сытым къыхэкlрэ?» рассказым щыщ пычыгъуэ: Быгуэ Уэзырмэс и щхьэци, и жьакlи уэсым хуэдэу тхъуауэ лlыжь ды-дэт, арщхьэкlэ зэрыпасэрейр мыгъуащэу lэпкълъэпкъ быдэт, и нэхэм нурыр къы-щlэлыдыкlыу лlыжь нэкlуплъ нэкlуфlэт. Лажьэ-шхэжу къэтэджам ящыщт, арщхьэ-кlэ и гуащlэдэкlым иришхэжхэр зыгъэпуду щыта лlакъуэлlэшхэм запэщlисэурэ лlы-гъэкlэ яфlеджауэ хыхьэхэкl зиlэ цlыхут. Лlакъуэлlэшым жагъуэгъу къащlри Сыбыр ягъэкlуэгъат. И къуитlым языр Истамбыл lэпхъуауэ къыщрихьэлlэжым и унэ къэ-нар къишэжыну Быгуэ Батырри кlэлъызыгъэкlуар а лlыжьыфlрат. (Мыри интер-активнэ доскам къребгъадзэу еджакlуэхэр ебгъэлэжь хъунущ, мыпхуэдэу: щыlэцlэ-хэр щlэтхъэн, жэуап зыхуэхъу упщlэхэр тетхэн, хьэрфышхуэкlэ тхахэр щlэтхам и щхьэусыгъуэр жегъэlэн.) Мы пычыгъуэр сыт и лъэныкъуэкlи къэбгъэсэбэп хъунущ, щыlэцlэр фlы дыдэу ебгъэщlэн мурадкlэ. Мы пычыгъуэм хэтщ псалъэр зэрызэхэт макъкlэрэ хьэрфкlэрэ зэпкърыпх хъуну псалъэхэр: lэпкълъэпкъ, гуащlэдэкlым, лlа-къуэлlэшхэм, жагъуэгъу. Сыт я лажьэр? Дэтхэнэ зыри къэгъэсэбэп. Къызэрыхъуа щlыкlэхэри еджакlуэ цlыкlухэм жегъэlэ, ухуеймэ.

Мыпхуэдэ бгъэдыхьэкlэри сигу ирохь, мыр щlэкъым, ауэ мыкlуэдыжыным, укъэзы-мыгъэпцlэжынум ящыщщ. Псалъэухахэр досками тетрадми иратхэ, зэпкърах, мып-хуэдэ щlыкlэм тету:

Хьэблэщlэ жылэм и теплъэм махуэ къэс зихъуэжырт. Еуэри Батыр благъуэм деж кlуэну ежьащ. (**деж, къэс** псалъэхэр я закъуэу псалъэухам къыщыкlуэфыну, упщlэ гуэрым жэуап хуэхъуфыну пlэрэ? Послелогхэр пэщlэдзэ классхэм щаджащи, гугъу-щэ демыхьу еджакlуэ цlыкlухэм псалъэухахэм къыхагъуэтэфынущ.)

Уэ уезэшами, уиш зегъэгъэпсэху. Уэ къехам жыг хадэр икъутащ. (псалъэухаитlым зэщхьу хэт псалъэр сыт хуэдэ псалъэ лъэпкъыгъуэми къыжегъэlэн - цlэп., щыl.)

Псынщlэрыпсалъэр гъэбзэрабзэ, бжыгъэцlэхэр къифlуэ, жэуап зыхуэхъу упщlэхэр, псалъэухам зэрыхэувэ пкъыгъуэр къыжыфlэ:

Пылым питl пыт, Пылым питl пыт,

Хьэмэрэ кlитl пыт? Хьэмэрэ кlитl пыт?

Зы зимыlэм выжьитl иlэт. Уи анэрэ уи нитlрэ. Япэ джэлам ущlэмынакlэ. Зым и зэ-ран щэм йокl. Дзыгъуибгъур зэдеlэмэ, кхъуей кlадащхьэр трач. (иращlылlапхъэ

лэжьыгъэхэр яуха нэужь, псалъэжьхэм къарыкlыр къазэрыгурыlуэм хуэдэу къыжаlэр). Дэтхэнэ псалъэжьми зыгуэрым ухуеущий. «Уи анэрэ уи нитlрэ» псалъэжьым гурыlуэгъуэу къыбжеlэ Анэм дуней нэхур уигъэлъэгъуащ, плъэмыкlыу уогупсыс, си нитlыр симыlамэ, дауэт сызэрыпсэуныр. Псэ пхэтыху упсэунущ, ауэ мы ди къуршхэм я лъагагъыр, щхъуантlагъыр, губгъуэм изу ит удзгъэгъахэм я дахагъыр, щlымахуэ псом зызыущэхуауэ, ежэхми емыжэхми зыхамыщlэу езыхьэкlа ди псышхуэхэм гъатхэм къэукъубеяуэ зэрыеукlуриехыр сыткlэт зэрыплъагъунур, апхуэдэ дапщэм уахэкlыжынут?!

Щынэ хужь цlыкlу псыбафэщ. (къуажэхьым и жэуапыр къэщlэн, плъыфэцlэхэр щlэтхъэн, упщlэ хуэгъэувын).

Узыхэтым ещхьу **зыхуапэ**. Узымыlэтыну къудамэм **утемыувэ.** (псалъэухахэр и къэпсэлъыкlэкlэ зыхуэдэр къыжыlэн, унафэ зыхэт псалъэхэр къэгъуэтын, зыщыщ псалъэ лъэпкъыгъуэр, жэуап зыхуэхъу упщlэхэр къыжыlэн).

Лъэпкъыр зэрыгушхуэ, зэрыпагэ хъуну къекlуэкlащ адыгэ фащэр. Адыгэ бзылъху-гъэхэм дыщэ икlи дыжьын lуданэкlэ бостейр ягъэщlэращlэрт: бгъэlулъыр, lэщхьэ тхьэмпэхэр. (псалъэухам хэт щыlэцlэхэр щlэтхъэн, жэуап зыхуэхъу упщlэхэр, зэрыт падежыр, склоненэр, бжыгъэр къыжаlэн).

- Сыткlэ зэхъуэкlа хъурэ щыlэцlэхэр, сыт хуэдэ склоненэ лlэужьыгъуэхэр иlэ? Жьым щытхъуи щlэр къащтэ. Зэхьэзэхуэр мэунэри, зэижитlыр мэунэхъу (мы псалъэухахэм хэт? е сыт? упщlэхэм жэуап хуэхъуу, щытыкlэм е лэжьыгъэм пред-мет (щыlэцlэ) мыхьэнэ зыгъуэта псалъэхэр къэвгъуэт, ахэр зэрыт падежыр, бжы-гъэр, склоненэр къыжыфlэ, къэгъэлъэгъуа зэрыхъур къыхэвгъэщ.

Дэтхэнэ дерсми псалъэжьхэр, къуажэхьхэр, адыгэм ехьэлlа, зэрыадыгэхэр ягу къэзыгъэкlыж е, нэхъ пэжу жыпlэмэ, зэрыадыгэр щызымыгъэгъупщэ гуэрхэр къы-щызгъэсэбэпын сфlэфlщ.

- Щхьэгъубжэlупхъуэ псалъэм зы дакъикъэм и кlуэцlкlэ хэт щыlэцlэ нэхъыбэ къы-химыщlыкlыфрэ? (классыр гупищу угуэшауэ зэпегъэуэн, къыхэкl псалъэхэр: щхьэ, гъубжэ, lупхъуэ, бжэ, пхъу, гъубж, бжэгъу, бгъу, хъуп, lуэ, щхьэгъубжэ, пэ, lупэ, хьэ, гъуэ, жэщ, жэп, бжэщхьэlу, lу, н.).

Дерс зэмылlэужьыгъуэхэм джэгукlэ зэмылlэужьыгъуэхэр къыщызогъэсэбэп, пса-лъэм папщlэ: «Бажэ хеящlэ» псысэм щыщ пычыгъуэ къыхэсхри еджакlуэ цlыкlу-хэм къезгъэгъэлъэгъуэну зрезгъэгъэщlащ, мыджэгухэм ягъэзащlэ пычыгъуэм хэт щыlэцlэхэр псынщlэу щхьэхуэу телъ тхылъымпlэ напэм иратхэ. Мыри гуп-гупу гуэшауэ лэжьыгъэр ягъэзащlэмэ, псалъэ нэхъыби яхуэтхынущ, езы цlыкlухэри нэхъ дихьэхынущ, псалъэ нэхъыбэ (щыlэцlэу) зытха гупыр текlуащи, я гукъыдэжыр къагъэлъэгъуэну, зыбгъэдэс стlолым телъ сурэт цlыкlур (смайликыр) къагъэ-лъагъуэ, темыкlуахэми къагъэлъагъуэ, ауэ абыхэм яйр нэщхъейщ.

- Зэгуэрым Лlыжь цlыкlур, къэп и дамэ телъу, зыщlыпlэ кlуэну ежьат, жеlэ. Кlуэм- кlуатэурэ къызэплъэкlри, и бзэгур къилэлу, зы Дыгъужьыжь къажэрт. Къэсщ Дыгъужьыжьри:

- Ярэби, фlы пщlауэ щыкlуэд щыlэкъым, мыри кlуэдынкъым, шу гупым сыкъраху-жьауэ сыкъаху саукlынуи, сомыгъэукlыу сыкъегъэл!

«Дауэрэ укъезгъэлын?» – жиlэу лlыжь цlыкlур щыщlэупщlэм, - «А уи къэпым си-гъапщхьи сыкъэгъанэ,» - къыжриlащ.

Щхьэщигъэжри, къэпыщхьэр итlэтэжщ, Дыгъужьыжьыр къригъэкlыжри: «Укъезгъэлащ, Дыгъужьыжь, хьейдэ, дэнэ укlуэнуми хуит ухъужащ!» Дыгъужьы-жьым зиплъыхьщ - зыкъиплъыхьри: «Уэлэхьи шхын щхьэкlэ солlэм,- жиlащ,- нэ-гъуэщl сшхын сиlэкъым, уэ узмышхыу мыхъуну!» - «Iау, зиунагъуэрэ, «Мо шу гупым сыкъегъэл, фlы щащlэ щыкlуэд щыlэкъым» жыпlати, уакъезгъэлащ. Иджы дауэ сыпшхыну?!» - «Уэлэхьи lэмал имыlэ, солlэ шхын щхьэкlэ!» - жи Дыгъу-жьым. «Нтlэ, хей едгъэщlэнщ»,- жи Лlыжь цlыкlум.

Мыпхуэдэ бгъэдыхьэкlэм, lэмалым къызэджэр зыхащlэу, къедаlуэхэми зыхрагъа-щlэу къеджэфу егъасэ, дерсми темызашэу нэхъ яфlэгъэщlэгъуэну йокlуэкl, бзэми нэхъ дехьэх, я бзэми зрегъэужь.

III. Яджар зэрыгъэубыдын.

1. Адыгэбзэмкlэ зэреджэ тхылъым ит лэжьыгъэмкlэ зыlэрагъэхьа щlэныгъэр зэры-бгъэубыд хъунущ. Адыгэбзэ тхылъым зэрелэжь тетрадым ит лэжьыгъэхэри къы-зогъэсэбэп, псалъэм папщlэ: Хьэбалэ и адэ Темыркъан щакlуэ бэлыхьт. И щlалэ-гъуэм абы и нэр зытеплъэм и шэр тригъахуэу щытауэ иджыри хьэблэм щагъэ-хъыбарыж.

… Зэгуэрым Жэмтхьэлэ псыхъуэшхуэм нэщанэ щрагъауэри школ псом и кlуэцlкlэ Хьэбалэ япэ увыпlэр щиубыдат. Иджы ар районым щекlуэкlыну зэхьэзэхуэм ягъэ-

кlуэнут. (псалъэухахэм щыlэцlэ унейхэмрэ зэдайхэмрэ гупитlу къыхэтхыкlын, нэ-

щанэ псалъэм и лексическэ мыхьэнэр тхын.)

2. Щlыlэцlэ унейхэр, закъуэ бжыгъэм иту фlэкlа къамыхь щыlэцlэхэр (дагъэ, шыгъу, тхъурымбэ, хьэжыгъэ, шэ, фlыщlэ, щытхъу, дахагъэ, псынщlагъэ, щlалэгъуалэ, н.), куэд бжыгъэм иту фlэкlа къэмыкlуэ щыlэцlэхэр (зэкъуэшхэр, зэныбжьэгъухэр, зэкъуажэгъухэр, зэлэжьэгъухэр) хэту псалъэухахэр зэхегъэлъхьэн, щыуагъэ хащlыхьмэ, зэгъэзэхуэжаурэ тетрадым ирегъэтхэн.

3. шхыныгъуэхэр, зэлъабжьэгъухэр – зэрызэхэт lыхьэкlэ зэпкърегъэхын, я къэ-хъукlэхэм тегъэпсэлъыхьын.

̑͡ ку.б. и.п. ¬ ͡ ^ ку.б. им.п.

|  |  |  |  |
| --- | --- | --- | --- |
| шхыны | гъуэ | хэ | р |

|  |  |  |  |  |
| --- | --- | --- | --- | --- |
| зэ | лъабжьэ | гъу | хэ | р |

4. Адыгэ шхыныгъуэ псалъэ зэпхар склоненэкlэ, бжыгъэкlэ, падежкlэ зэфхъуэкl, падеж кlэуххэр къыхэвгъэщ.

|  |  |  |  |  |
| --- | --- | --- | --- | --- |
| Паде-жыр | Склоненэр | | | |
| Белджылы | | Мыбелджылы | |
| Закъуэ бжыгъэ | Куэд бжыгъэ | Закъуэ бжыгъэ | Куэд бжыгъэ |
| И.п. | Адыгэ шхыныгъуэр | Адыгэ шхыныгъуэхэр | Адыгэ шхыныгъуэ | Адыгэ шхыныгъуэхэ |
| Э.п. | Адыгэ шхыныгъуэм | Адыгэ шхыныгъуэхэм | Адыгэ шхыныгъуэ | Адыгэ шхыныгъуэхэ |
| П.п. | Адыгэ шхыныгъуэмкlэ | Адыгэ  шхыныгъуэхэмкlэ | Адыгэ шхыныгъуэ | Адыгэ шхыныгъуэхэкlэ |
| О.п. | Адыгэ шхыныгъуэр | Адыгэ шхыныгъуэхэрауэ | Адыгэ шхыныгъуэ | Адыгэ шхыныгъуэхэу |

5. Синквейн зэхэгъэувэн.

Щыlэцlэ

Уней, зэдай,

Къреlуэ, егъэбелджылы, зэхъуэкlа мэхъу.

Зи хьэ хущыт псалъэ лъэпкъыгъуэщ.

Бзэщ.

6. Псалъэзэблэдзхэр (кроссвордхэр) ебгъэщl хъунущ.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | **1** |  | | | | | |
|  |
|  | **2** |  |  |  |  |  |  | **3** |  |
|  | | |  |  | | | |  |  |
|  | | **4** |  |  |  |  | |  |
|  | | |  | | | **5** |  |  |
|  |  |
| **6** |  |  |  |  |  |  |
|  | | | | | |  |  |  |  |
|  |  |
|  |
|  |

***Къехыу.* 1.** Псалъэхэм зэщхьу яхэт Iыхьэ. **3.** Зы бзэ гуэрым псалъэу хэтым зэре-джэр. **5.** Псалъэ къэзыгъэхъуу, зэрихъуэкIыу лъабжьэм и ужьым пыувэ Iыхьэ.

***ЕкIуэкIыу.* 2.** Именительнэ, эргативнэ падежхэм кIэух пымыту къыщыкIуэ скло-ненэ лIэужьыгъуэ. **4.** ПсалъэкIэм зэхъуэкIа хъууэ пыувэ Iыхьэ. **6.** Псалъэ къэзы-гъэхъу, псалъэм мыхьэнэщlэ хилъхьэу лъабжьэм и пэм пыувэ.

Мы псалъэзэблэдзыр ящlкlэрэ еджакlуэ цlыкlухэм къытрагъэзэжурэ къапщытэж щыlэцlэр къызэрыхъу щlыкlэхр.

**Рефлексие:**

- Сэ нобэ къэсщlащ…

- Сэ нобэ къызэхъулlащ…

- Къызэгугъуэкlащ…

- Къызгурыlуакъым…

- Къызгурыlуащ…

- Сэ иджы сощlэ…

- Фэ вгъэува оценкэм нэмыщl, сэ мыбы мыпхуэдэ оценкэ хуэзгъэувынт… (мыр зы бгъэдыхьэкlэ).

«Гукъыдэж къозыт удзгъэгъа lэрамэ».

Урокым и пэщlэдзэм тхылъымпlэм къыхэщlыкlа удз гъэгъа зэмыфэгъу тlурытl еджакlуэ цlыкlухэм яхубоугуэшыр, зыр плъыжьу, зыр щlыхуу. Доскам вазэ сурэт ипщlыхь хъунущ е тхылъымпlэм къыхэщlыкlауэ хьэзыру къэпхьу малъхъэдис цlыкlукlэ ебгъэубыд хъунущ. Урокыр ягу зэрырихьам елъытауэ, вазэм ит хуэдэу, удзгъэгъа цlыкlухэр кlэрагъапщlэ (зигу ирихьахэм - плъыжьыр, иримыхьахэм – щlыхур) – мыри зы лlэужьыгъуэ.

Таблицэ къэбгъэсэбэпу, жьэрыlуатэуи тхыгъэкlи бгъэзащlэ хъунущ, зэманым укъызэритlасэ елъытауэ. Тхыгъэу бгъэзащlэмэ, мыпхуэдэ таблицэм щыбгъэлажьэ хъунущ. + -м деж урокым ягу ирихьауэ хъуар иратхэ, - -м деж ягу иримыхьахэр иратхэ (урокым щызэшами, зытепсэлъыхьахэр къагурымыlуами, адэкlэ сэбэп къыхуэмыхъужынуми, н. 3-м деж – псом хуэмыдэу нэхъ гъэщlэгъуэн къащы-хъуахэр, абы теухуауэ нэхъыбэ къащlэну зыхуейхэр, а lуэхугъуэм теухуауэ егъэ-джакlуэм зэрызэхуагъэзэну хуей упщlэхэр иратхэ.

|  |  |  |
| --- | --- | --- |
| + (сигу ирихьар) | - (сигу ирмыхьар) | Сфlэгъэщlэгъуэн хъуахэр |
|  |  |  |

Анкетэ

|  |  |
| --- | --- |
| 1. Урокым сыщылэжьащ  2. Си лэжьэкlамкlэ  3. Урокыр сэ къысщыхъуащ  4. Урокым  5. Си гукъыдэжыр  6. Урокыр зытеухуа темэр  7. Унэ лэжьыгъэр сэ къысщохъу | жыджэру / хуэмыхуу  сыарэзыщ / сыарэзыкъым  кlэщlу / кlыхьу  сригъэшакъым / сригъэшащ  нэхъыфl ищlащ / нэхъ lеиж хъуащ  къызгурыlуащ/ къызгурыlуакъым  гъэщlэгъуэнщ/ зэшыгъуэщ  тыншщ / гугъущ  куэдыlуэщ/мащlэlуэщ/ тэмэмщ |

Мы lэмалхэр сэ къэзгупсысакъым, къапщтэмэ, щlэ дыдэуи къысщыхъуркъым, сыт щхьэкlэ жыпlэмэ урокым, сытым щыгъуи, къагурыlуамрэ къагурымыlуамрэ, къай-гугъуэкlар, къащlегугъуэкlар еджакlуэхэм жедгъэlэу щытащ. Щlэ гуэр къежьэмэ, ари къэгъэсэбэпыпхъэщ, ауэ lэмал имыlэу классым и зэфlэкlыр, уеблэмэ сабий щlэсхэм я гъэсэныгъэм елъытауэ упщlэхэр гъэувын хуейщ.

Пэжщ, сабийм и гукъыдэжыр къыхэлъытапхъэщ, зым и унагъуэ ущимыхьакlэ абы щекlуэкl псор пщlэркъым. Псалъэм папщlэ, иджы дыдэ зы еджакlуэ цlыкlум

теухуауэ я класс унафэщlым сепсэлъэн хуей хъуащ. Сабийр губзыгъэ цlыкlущ, ауэ еджэныгъэм егугъуркъым, дерс куэди блегъэху, «3» хуэзмыгъэувыфу «4» - р къихь-къимыхьу щытт. Абы къызжиlащ и адэр фадэм зэрыдихьэхар, ефа нэужь зэlыхьэу унагъуэр бэлыхь зэрыхидзэр. А цlыкlум нэгъуэщlынэкlэ сеплъ хъуащ, ауэ абы къикlыркъым, сэ сабийм къимыхь «4», «5» хуэзгъэувыну, атlэ зэрысхузэфlэкlкlэ, абы и унагъуэм щекlуэкl псор щызгъэгъупщэу адыгэбзэ, адыгэ литературэ урокхэм зэрыдезгъэхьэхыным сыхэтынущ.

Кlэух

Егъэджакlуэ тэмэму ущытын папщlэ, сэ сызэреплъымкlэ, зэребгъаджэ предметымкlэ, япэрауэ, щlэныгъэ нэс убгъэдэлъын хуейщ, етlуанэрауэ, псэлъэкlэ тэмэм, къодаlуэр дэпхьэхыу, жыпlэр гурэ псэкlэ зыхебгъэщlэфу, уеблэмэ уи теплъэм, зыхуэпэкlэм, зыlыгъыкlэм ежакlуэхэр дебгъэхьэхыу фlыуэ зыкъебгъэ-лъагъун хуейщ, пщlэ, нэмыс зыхуебгъэщlыфын хуейщ, ар лъэlукlи залымыгъэкlи къыпхуэлэжьынукъым. Кlэщlу жыпlэмэ, щапхъэ уахуэхъуфу, зыкъыппащlыжыну хэту щымытмэ, ягу уримыхьмэ, къыптегушхуэнуи тlэу еплъынкъым.

Сэ си щхьэр къэсщтэнщи, си урокхэм къыщыкlуэм деж я унэ къэкlуэжауэ, сэ нэхъ срагъунэгъуу къызыщызгъэхъурт, а уи щытыкlэр сабийм зыхамыщlэнкlэ lэмал иlэкъым. Ар нэхъ къызэрызэхъулlэр, ущыадыгэкlэ, адыгэ унагъуэ укъыщыхъуакlэ, адыгэ лъэпкъым укъыщыхэкlакlэ адыгэ унагъуэм щызекlуэ хабзэхэм, псалъэм папщlэ, папэ и пlэм дитlысхьэу ди анэм имыдэу зэрыщытар, къэмыгувэнумэ, ар къэмысыжауэ дытlысу дызэрымышхэр, ауэ къэтынумэ, и lыхьэр япэ къыхихыу итlанэ дэ шхыныр къызэрыдиту щытар, къэсыжа нэужь, напэlэлъэщlыр си lэблэ сэмэгум фlэдзауэ, сабынылъэм сабыныр илъу си lэгум иту, lэ ижьымкlэ къубгъаныр сlыгъыу згъэщlейуэ псыр тезгъэлъадэурэ зэрызезгъэтхьэщlу щытахэр, нэхъыжьым упэпсэлъэж зэрымыхъунур, упэпсэлъэн дэнэ къэна, ди адэ мыгъуэм уи нэр тебу-быдэу и нэм ущlэплъэу имыдэу зэрыщытар, «уи напlэр едзых» жиlэу. Абы къикlыртэкъым фlыуэ сыкъимылъагъуу, гъэфlэгъыбзэкlи, щlалэхэм зэремы-псалъэу, къызэпсалъэрт, ауэ иlа ткlиягъыр гъащlэм сэбэп къыщысхуэхъужащ. Абы-хэми нэгъуэщl зыкъомми щlызогъэдэlухэр.

Итlанэ яжепlэ защlэкlэ уи бзэм, уи хабзэм дебгъэхьэхыфынукъым сабийхэр, ебгъэгъэзэщlэн хуейщ. Абы папщlэ класс щlыб лэжьыгъэхэр къэзгъэсэбэпырт. Iэджэрэ зыдгъэхьэзырурэ зэпеуэхэм дыкlуащ. Къэзан пшынэкlэ еджэу зы пшынэжь гуэр сиlэти абы сеуэу, lэгуауэшхуэхэр щlэту, автобус мыхъуу, и щхьэр техауэ машинэкlэ дыщыкlуи къэхъурт, зэрыгъэкlийхэу, гушыlэхэу, хэти и псалъэ жиlэнухэр къипщытэжу. Абыхэм уеупщlыни хуейтэкъым ягу ирихьарэ иримыхьарэ, псори нэрылъагъут. Ди тхакlуэхэм я тхыгъэхэм спектакль къыхэсщlы-кlыурэ езгъэгъэзащlэрт, сабийхэр дихьэхыу хэтт апхуэдэ гъэлъэгъуэныгъэхэм, псалъэм папщlэ, «Къанщобийрэ Гуащэгъагърэ мызэ-мытlэу згъэуващ.

Гъащlэр и пlэ иткъым, ауэрэ семинархэр, студент гъащlэм хуэдгъэхьэзыру лекцэхэр едгъэкlуэкlыу щlэддзащ, нэхъ иужьыlуэкlэ – конференцхэр, Нало А. и Бышэ («Псыхьэ нанэ») зэрыжиlауэ жысlэнщи, абы щыгъуи сыпсэуа? Сыт хуэдэ щlэ къежьэми, еджакlуэхэр адыгэбзэ къабзэкlэ згъэпсалъэу, згъэлажьэу хэзгъэтщ.

Сытым дежи сабийм и lейр щэзмыхъумэу зэрыщытыпхъэр яжызоlэ, щешхыда-пхъэм сошхыдэ, я жагъуи ящlыркъым. Зыщlыпэ зырыз къахэкlми, щlэх дыдэу къе-гъэзэжыр, къыгурыlуэж хъунщ. Е нэгъуэщlу жыпlэмэ, сабийхэр фlыуэ солъагъу, а лъагъуныгъэр уимыlэу уадэлэжьэфыну си фlэщи хъуркъым. Сыщыщlалэм, шыпхъу нэхъыжь, итlанэ анэ, иджы нанэ хуэдэу сахущытщ, сызэрыегъэджакlуэри ящызгъэ-гъупщэркъым.

Сыт хуэдиз щlэныгъэ куу ббгъэдэмылъами, сыт хуэдизкlэ уи бзэр, уи лэжьыгъэр фlыуэ умылъэгъуами, егъэджакlуэр «псори сощlэ» жиlэу тlысыж хъунукъым, и щlэныгъэм сытым дежи хигъэхъуэн хуейщ, зригъэужьын хуейщ.

Мы лэжьыгъэ закъуэмкlэ илъэс 30-м щlигъу си лэжьыгъэр къэзгъэлъэгъуащ жысlэмэ, пцlы соупс, сыт щхьэкlэ жыпlэмэ, и гъуни ислъакъым. Морфологиер щыlэцlэ къудейкъым зэрыхъур. Адыгэбзэр морфологие къудейкlи пщlэнукъым. Си лэжьыгъэм и кlэу мы усэ цlыкlур сотх, ари lэмалщ, сабийм и бзэр фlыуэ ебгъэлъагъунумэ.

Адыгэбзэ

Сыгуфlауэ си гур къеуэм,

Адыгэбзэр мэбзэрабзэ!

Гум и жагъуэ зэм къащlамэ,

Си бзэ lэфlыр мэдэхащlэ.

Лъагъуныгъэр си пкъым хыхьэмэ,

Си гум си бзэр добзэрабзэ!

Сынэщхъейуэ сигу къигъыкlмэ,

Бзэр къызобзэрабзэ.

Сытым дежи бзэр си гъусэщ,

Ар си ныбжьэгъу пэжщ,

Зыми гу къыщыслъимытэм,

Си бзэр си lэпэгъущ.

Iеи, фlыи, сигу илъ щэхуи

Си бзэрщ зэрысlуатэр,

Лъагъуныгъэу гум щызгъафlэр

Си бзэм къеlущэщыр.

Къысхуэмыщlэ бзэр зымыдэр

Зэрыгупсысэ щlыкlэр.

Къысхуэмыщlэ бзэр зымыщlэм

И щэху зрихьэлlэр.

Жаlэр, ди бзэр кlуэдыжыну,

Жаlэ пэтми, мыхъу си фlэщ,

Щхьэ апхуэдэ ягу къэкlыххэрэ?!

Цlыхур псэ хэмыту псэурэ?!

Узыншэу фыщыт!

л

Литературэ

1. Адыгэбзэ. Джарджий Хь. З., Дзасэжь Хь. Е., япэ Iыхьэ, Налщыч «Эльбрус» тхылъ тедзапlэ, 2008гъэ.

2. Адыгэбзэ. 5 класс. Джаурджий Хь. З., Налщыч «Эльбрус» тхылъ тедзапlэ, 2012 гъэ.

3. Адыгэ литературэ. Багъ Н., А. Балэ Л. Ф., Агъырбэ З. Т., Налщыч «Эльбрус», 2012 гъэ.

4. Адыгэ lуэрыlуатэ. Къэрмокъуэ Хь. Гъу., Налщыч «Эльбрус», 1999 гъэ.

5. Адыгэбзэр 5-нэ классым, егъэджакlуэхэм папщlэ. Пхытlыкl Л. М., Налщыч «Книга», 2013 гъэ.

6. Адыгэбзэ псалъалъэ (Словарь кабардино-черкесского языка). РОССИЕМ ЩIЭНЫГЪЭХЭМКIЭ И АКАДЕМИЕМ И КЪЭБЭРДЕЙ-БАЛЪКЪЭР ЩIЭНЫГЪЭ ЦЕНТРЫМ ГУМАНИТАРНЭ КЪЭХУТЭНЫГЪЭХЭМКIЭ И ИНСТИТУТ. Москва «Дигора», 1999 гъэ.

Гуэлъхьэныгъэхэр

**1.**

|  |
| --- |
| 1 |
| 2 |  | | |  |  |  |  |
|  |  | | | | |  |
| 3 |  | |  | |  |  |
|  |  | | | | |  |
| 4 |  |  | | | 6 |
|  |  | | | |  |
| 5 |  |  | | |  |
|  |

ЕкIуэкIыу.2.Кхъухьлъатэзехуэу щыта адыгэ зауэлl, Хэку зауэшхуэм хэта адыгэ тхакlуэ. **3.** Щоджэнцlыкlу А. и поэмэ. **4**. Шыуанышхуэ. **5**. Псы зыщlэмытыж, гъущэ. Къехыу. 1. Зэрышагъащlэхэм я пэш. **6.** Къуацэчыцэм къыпыкlэ пхъэщхьэмыщхьэ ткlыбжь цlыкlу. (Псалъэзэблэдзым къыщагъуэта псалъэхэм лейуэ хэтыр къыжегъэ-lэн).

2. Псалъэзэблэдзхэр (кроссвордхэр) ебгъэщl хъунущ.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | **1лъ** |  | | | | | |
| **а** |
|  | **2 М** | **ы** | **б** | **е** | **л** | **дж** | **ы** | **3 л** | **ы** |
|  | | | **жь** |  | | | | **е** |  |
|  | | **4 кl** | **э** | **у** | **х** |  | | **к** |
|  | | |  | | | **5с** |  | **с** |
| **у** | **и** |
| **6 п** | **р** | **е** | **ф** | **и** | **к** | **с** |
|  | | | | | | **ф** |  | **э** |  |
| **и** |  |
| **к** |
| **с** |

***Къехыу.* 1.** Псалъэхэм зэщхьу яхэт Iыхьэ. **3.** Зы бзэ гуэрым псалъэу хэтым зэре-джэр. **5.** Псалъэ къэзыгъэхъуу, зэрихъуэкIыу лъабжьэм и ужьым пыувэ Iыхьэ.

***ЕкIуэкIыу.* 2.** Именительнэ, эргативнэ падежхэм кIэух пымыту къыщыкIуэ скло-ненэ лIэужьыгъуэ. **4.** ПсалъэкIэм зэхъуэкIа хъууэ пыувэ Iыхьэ. **6.** Псалъэ къэзы-гъэхъу, псалъэм мыхьэнэщlэ хилъхьэу лъабжьэм и пэм пыувэ.

Мы кроссводыр ящlкlэрэ еджакlуэ цlыкlухэм къытрагъэзэжурэ къапщытэж щыlэ-

цlэр къызэрыхъу щlыкlэхр.

**3.** «Гукъыдэж къозыт удзгъэгъа lэрамэ».

Урокым и пэщlэдзэм тхылъымпlэм къыхэщlыкlа удз гъэгъа зэмыфэгъу тlурытl еджакlуэ цlыкlухэм яхубоугуэшыр, зыр плъыжьу, зыр щlыхуу. Доскам вазэ сурэт ипщlыхь хъунущ е тхылъымпlэм къыхэщlыкlауэ хьэзыру къэпхьу малъхъэдис цlыкlукlэ ебгъэубыд хъунущ. Урокыр ягу зэрырихьам елъытауэ, вазэм ит хуэдэу, удзгъэгъа цlыкlухэр кlэрагъапщlэ (зигу ирихьахэм - плъыжьыр, иримыхьахэм – щlыхур) – мыри зы лlэужьыгъуэ.

Таблицэ къэбгъэсэбэпу, жьэрыlуатэуи тхыгъэкlэ бгъэзащlэ хъунущ, зэманым укъызэритlасэ елъытауэ. Тхыгъэу бгъэзащlэмэ, мыпхуэдэ таблицэм щыбгъэлажьэ хъунущ. + -м деж урокым ягу ирихьауэ хъуар иратхэ, - -м деж ягу иримыхьахэр иратхэ (урокым щызэшами, зытепсэлъыхьахэр къагурымыlуами, адэкlэ сэбэп къыхуэмыхъужынуми, н. 3-м деж – псом хуэмыдэу нэхъ гъэщlэгъуэн къащы-хъуахэр, абы теухуауэ нэхъыбэ къащlэну зыхуейхэр, а lуэхугъуэм теухуауэ егъэ-джакlуэм зэрызэхуагъэзэну хуей упщlэхэр иратхэ.

|  |  |  |
| --- | --- | --- |
| + (сигу ирихьар) | - (сигу ирмыхьар) | Сфlэгъэщlэгъуэн хъуахэр |
|  |  |  |

**3.** Анкетэ

|  |  |
| --- | --- |
| 1. Урокым сыщылэжьащ  2. Си лэжьэкlамкlэ  3. Урокыр сэ къысщыхъуащ  4. Урокым  5. Си гукъыдэжыр  6. Урокыр зытеухуа темэр  7. Унэ лэжьыгъэр сэ къысщохъу | жыджэру / хуэмыхуу  сыарэзыщ / сыарэзыкъым  кlэщlу / кlыхьу  сригъэшакъым / сригъэшащ  нэхъыфl ищlащ / нэхъ lеиж хъуащ  къызгурыlуащ/ къызгурыlуакъым  гъэщlэгъуэнщ/ зэшыгъуэщ  тыншщ / гугъущ  куэдыlуэщ / мащlэlуэщ / тэмэмщ |

Тест лэжьыгъэ.

1. Псалъэ зэпхам:

|  |
| --- |
|  |
|  |
|  |
|  |

гупсысэ пыухыкlа къеlуатэ.

предметым, лэжьыгъэм, абыхэм я щытыкlэм фlэщыгъэцlэщ.

зы lыхьэщ зэрыхъур.

lыхьитlу е нэхъыбэу зэхэтщ.

Псалъэухам и пкъыгъуэ нэхъыщхьэхэщ:

|  |
| --- |
|  |
|  |
|  |
|  |

подлежащэмрэ определенэмрэ.

сказуемэмрэ дополненэмрэ.

подлежащэмрэ сказуемэмрэ.

сказуемэмрэ обстоятельствэмрэ.

Определенэм и упщlэхэщ:

|  |
| --- |
|  |
|  |
|  |

хэт? хэткlэ? сыт? сыткlэ? сытымкlэ? сыту?

сыт хуэдэ? дэтхэнэ? дэтхэнэрей? хэт и?

дапщэщ? дэнэ деж? дауэ? сыт щхьэкlэ?

Жьуджалэр хъупlэхэмрэ мэкъупlэхэмрэ къыщокl.

|  |
| --- |
|  |
|  |
|  |
|  |

хуэзыгъэушщ.

зэраlуатэщ.

зэрыупщlэщ.

хэlэтыкlащ.

Бэдынокъуэ Лъэбыцэжьей кlэлъыщlэпхъуэри кlэлъэщlыхьащ.

|  |
| --- |
|  |
|  |
|  |
|  |

Зы пкъыгъуэ нэхъыщхьэ зыхэтщ.

Пкъыгъуэ нэхъыщхьитlри хэтщ.

Убгъуащ.

Мыубгъуащ.

1. Аргъей \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Макъхэр | [ ] | |
| Макъзешэхэр | [ ] | |
| Макъ дэкlуашэхэр | дэгу | [ ] |
| жьгъыжьгъ | [ ] |

|  |  |
| --- | --- |
| Хьэрфхэр |  |
| Хьэрфзешэхэр |  |
| Хьэрф дэкlуашэхэр |  |

2.

|  |
| --- |
| Псалъэхэм макъзэпэщlэх ы, ъ – хэр здыдэтыпхъэм деж дэвгъэувэж. |
| Темыкl…у, къэсыж…у, къит…lакъым, l…умых, къ…умыщтэ, к…урорт, бжэмы-шх…у, хуэм…у, щlэс…lамэ, щlэщэщ…lамэ, кърат…lамэ.  В…уэрт, в…ирт, д…дзащ, д…защ, къэд…зэуащ, з…ирт, д…гъэжьэнущ, д…жащ, д…гъэжьащ. |

Иджыри макъхэм я къэхъукlэхэр къапщытэжын папщlэ, мыпхуэдэ псалъэзэблэдз-хэр, адыгэбзэ тхылъым зэрелэжьын тетрадым къисхауэ е сэ зэхэзгъэувэжауэ изо-гъэщlыж:

|  |  |
| --- | --- |
| т | |
| э | |
| м | |
| м |  | а | |
| а |  | а |  | къ |
| л | къ | ы |
| ф | з | щl |
| у | д | а | р | е | н | э |
| в |  | ш |
| и | э |